ระเบียบกรมการขนส่งทางบก ว่าด้วยการจัดตั้งสถานตรวจสภาพรถ (ฉบับที่ 2) พ.ศ. 2543
ระเบียบกรมการขนส่งทางบก
ระเบียบกรมการขนส่งทางบก
ว่าด้วยการจัดตั้งสถานตรวจสภาพรถ
(ฉบับที่ ๒)
พ.ศ.
๒๕๔๓
-----------

 ตามที่ได้มีระเบียบกรมการขนส่งทางบกว่าด้วยการจัดตั้งสถานตรวจสภาพรถ
พ.ศ. ๒๕๔๑ ไว้แล้ว นั้น
 โดยที่เป็นการสมควรแก้ไขปรับปรุงระเบียบดังกล่าวให้เหมาะสมยิ่งขึ้น
กรมการขนส่งทางบกจึงวางระเบียบไว้ ดังต่อไปนี้
 ข้อ
๑ ระเบียบนี้เรียกว่า
"ระเบียบกรมการขนส่งทางบกว่าด้วยการจัดตั้ง
สถานตรวจสภาพรถ (ฉบับที่ ๒) พ.ศ. ๒๕๔๓"
 ข้อ
๒
ระเบียบนี้ให้ใช้บังคับตั้งแต่บัดนี้เป็นต้นไป
 ข้อ
๓ ให้ยกเลิกความในข้อ ๘ ข้อ ๙ ข้อ
๑๐ และข้อ ๑๑ ของระเบียบ
กรมการขนส่งทางบกว่าด้วยการจัดตั้งสถานตรวจสภาพรถ พ.ศ. ๒๕๔๑
และให้ใช้ความต่อไปนี้
แทน
 "ข้อ
๘
ผู้ประสงค์จะจัดตั้งสถานตรวจสภาพรถ ให้ยื่นคำขอรับใบอนุญาต
ตามแบบของกรมการขนส่งทางบก พร้อมด้วยหลักฐานดังต่อไปนี้
 (๑)
บุคคลธรรมดา
 (ก)
ภาพถ่ายบัตรประจำตัวประชาชนหรือภาพถ่ายใบสำคัญประจำตัวคน
ต่างด้าว
 (ข)
ภาพถ่ายสำเนาทะเบียนบ้าน
 (ค)
แผนที่แสดงที่ตั้งสถานตรวจสภาพรถ แผนผังสิ่งปลูกสร้างภายใน
บริเวณสถานตรวจสภาพรถ โดยมีรายละเอียด ขนาดสัดส่วน
พื้นที่ที่ตรวจสภาพรถ พื้นที่จอดรถ 
แผนผังจราจรและการเข้า -
ออกของรถและการจราจรภายในบริเวณสถานตรวจสภาพรถ และการ
ใช้พื้นที่ร่วมกันกับกิจการอื่น (ถ้ามี)
 (ง)
แบบ ขนาด และรายละเอียดของเครื่องตรวจสภาพรถ
 (๒)
ห้างหุ้นส่วนสามัญ
 (ก)
รายชื่อผู้เป็นหุ้นส่วนทุกคน
 (ข)
ภาพถ่ายบัตรประจำตัวประชาชนหรือภาพถ่ายใบสำคัญประจำตัวคน
ต่างด้าวของผู้เป็นหุ้นส่วนทุกคน
 (ค)
ภาพถ่ายสำเนาทะเบียนบ้านของผู้เป็นหุ้นส่วนทุกคน
 (ง)
แผนที่แสดงที่ตั้งสถานตรวจสภาพรถ แผนผังสิ่งปลูกสร้างภายใน
บริเวณสถานตรวจสภาพรถ โดยมีรายละเอียด ขนาดสัดส่วน
พื้นที่ที่ตรวจสภาพรถ พื้นที่จอดรถ 
แผนผังจราจรและการเข้า - ออกของรถและการจราจรภายในบริเวณสถานตรวจสภาพรถ
และการ
ใช้พื้นที่ร่วมกันกับกิจการอื่น (ถ้ามี)
 (จ)
แบบ ขนาด และรายละเอียดของเครื่องตรวจสภาพรถ
 (๓)
ห้างหุ้นส่วนสามัญจดทะเบียน หรือห้างหุ้นส่วนจำกัด
 (ก)
หนังสือรับรองการจดทะเบียนห้างหุ้นส่วน ที่นายทะเบียนออกให้
ไม่เกิน ๖ เดือน
 (ข)
รายชื่อและสัญชาติของผู้เป็นหุ้นส่วนทุกคน
 (ค)
แผนที่แสดงที่ตั้งสถานตรวจสภาพรถ แผนผังสิ่งปลูกสร้างภายใน
บริเวณสถานตรวจสภาพรถ โดยมีรายละเอียด ขนาดสัดส่วน
พื้นที่ที่ตรวจสภาพรถ พื้นที่จอดรถ 
แผนผังจราจรและการเข้า -
ออกของรถและการจราจรภายในบริเวณสถานตรวจสภาพรถ และ
การใช้พื้นที่ร่วมกันกับกิจการอื่น (ถ้ามี)
 (ง)
แบบ ขนาด และรายละเอียดของเครื่องตรวจสภาพรถ
 (๔)
บริษัทจำกัด หรือบริษัทมหาชนจำกัด
 (ก)
หนังสือรับรองการจดทะเบียนบริษัท ที่นายทะเบียนออกให้ไม่เกิน
๖ เดือน
 (ข)
รายชื่อกรรมการบริษัททุกคน
 (ค)
ภาพถ่ายบัตรประจำตัวประชาชนหรือภาพถ่ายใบสำคัญประจำตัว
คนต่างด้าวของกรรมการผู้มีอำนาจลงนามผูกพันบริษัท
 (ง)
ภาพถ่ายสำเนาทะเบียนบ้านของกรรมการผู้มีอำนาจลงนามผูกพัน
บริษัท
 (จ)
สำเนาหนังสือบริคณห์สนธิและข้อบังคับฉบับตีพิมพ์
 (ฉ)
แผนที่แสดงที่ตั้งสถานตรวจสภาพรถ แผนผังสิ่งปลูกสร้างภายใน
บริเวณสถานตรวจสภาพรถ โดยมีรายละเอียด ขนาดสัดส่วน
พื้นที่ที่ตรวจสภาพรถ พื้นที่จอดรถ 
แผนผังจราจรและการเข้า -
ออกของรถและการจราจรภายในบริเวณสถานตรวจสภาพรถ และ
การใช้พื้นที่ร่วมกันกับกิจการอื่น (ถ้ามี)
 (ช)
แบบ ขนาด และรายละเอียดของเครื่องตรวจสภาพรถ
 ข้อ
๙
เมื่อได้รับคำขอรับใบอนุญาตจัดตั้งสถานตรวจสภาพรถและเอกสาร
หลักฐานประกอบคำขอแล้ว ให้ดำเนินการดังนี้
 (๑)
ตรวจสอบความถูกต้องครบถ้วนของคำขอ และเอกสารหลักฐานประกอบ
คำขอและพิจารณาเบื้องต้นเกี่ยวกับความถูกต้องเหมาะสมของแผนที่แสดงสถานที่ตั้ง
แผนผัง
สิ่งปลูกสร้างภายในสถานตรวจสภาพรถ
โดยมีรายละเอียดขนาดสัดส่วนพื้นที่ที่ตรวจสภาพรถ 
พื้นที่จอดรถ แผนผังจราจรและการเข้า - ออกของรถ
และการจราจรภายในบริเวณสถานตรวจ
สภาพรถ และการใช้พื้นที่ร่วมกันกับกิจการอื่น (ถ้ามี)
และความถูกต้องของ แบบ ขนาด และ
รายละเอียดของเครื่องตรวจสภาพรถ
รวมทั้งอุปกรณ์อำนวยความสะดวกในการตรวจสภาพรถ 
ซึ่งผู้ขอแสดงไว้ในเอกสารหลักฐานประกอบคำขอ
 (๒)
ตรวจสอบความถูกต้องเหมาะสมของที่ตั้งสถานตรวจสภาพรถ อาคาร 
ตรวจสภาพรถ (ถ้ามี)
และเครื่องตรวจสภาพรถพร้อมอุปกรณ์อำนวยความสะดวกในการตรวจ
สภาพรถ (ถ้ามี)
พร้อมทั้งถ่ายภาพสิ่งที่ตรวจสอบไว้ด้วยตามความจำเป็น
 (๓)
ถ้าผู้ยื่นคำขอยังไม่มีอาคารสถานที่ตรวจสภาพรถและเครื่องตรวจสภาพรถ 
รวมทั้งอุปกรณ์อำนวยความสะดวกในการตรวจสภาพรถ
หรือมีแต่ยังไม่ครบถ้วนถูกต้องในกรณี
ที่เป็นการจัดตั้งสถานตรวจสภาพรถในเขตกรุงเทพมหานคร
ให้นำเสนอนายทะเบียนกลาง 
ในกรณีที่เป็นการจัดตั้งสถานตรวจสภาพรถในเขตจังหวัดอื่นนอกจากกรุงเทพมหานคร
ให้นำ
เสนอนายทะเบียนประจำจังหวัดเพื่อพิจารณาอนุญาตในหลักการโดยกำหนดเงื่อนไขให้ผู้ยื่นคำขอ
ดำเนินการจัดเตรียมอาคารสถานที่ตรวจสภาพรถ พร้อมทั้งจัดหา
หรือติดตั้งเครื่องตรวจสภาพรถ
และอุปกรณ์อำนวยความสะดวกในการตรวจสภาพรถให้ครบถ้วนถูกต้อง
และแจ้งผลการ
ดำเนินการดังกล่าวให้ทราบภายในกำหนดเวลา ๑๘๐ วัน
นับแต่วันที่ได้รับอนุญาต ในกรณี
ที่ไม่สามารถดำเนินการให้แล้วเสร็จภายในกำหนดเวลาดังกล่าวให้ผู้ยื่นคำขอยื่นเป็นหนังสือ
เพื่อแสดงเหตุผลอันสมควรเพื่อขอขยายระยะเวลาการดำเนินการออกไปอีก
และให้นายทะเบียน
กลางหรือนายทะเบียนประจำจังหวัดแล้วแต่กรณี
มีอำนาจพิจารณาขยายระยะเวลาการดำเนินการ
ออกไปได้ตามความจำเป็น
 เมื่อนายทะเบียนกลางหรือนายทะเบียนประจำจังหวัด
แล้วแต่กรณี พิจารณา
อนุญาตในหลักการแล้ว
ให้แจ้งผลการพิจารณาเป็นหนังสือให้ผู้ยื่นคำขอทราบต่อไป
 เมื่อผู้ได้รับอนุญาตได้ดำเนินการจัดเตรียมอาคารสถานที่และเครื่องอุปกรณ์
ดังกล่าวครบถ้วนถูกต้องแล้ว
ในกรณีการจัดตั้งสถานตรวจสภาพรถในเขตกรุงเทพมหานคร
ให้ผู้ได้รับอนุญาตแจ้งผลการดำเนินการให้สำนักวิศวกรรมและความปลอดภัยทราบและในกรณี
การจัดตั้งสถานตรวจสภาพรถในเขตจังหวัดอื่นนอกจากกรุงเทพมหานครให้ผู้ได้รับอนุญาต
แจ้งผลการดำเนินการให้สำนักงานขนส่งจังหวัดที่ผู้ได้รับอนุญาตประสงค์จะจัดตั้งสถานตรวจ
สภาพรถทราบ แล้วให้สำนักวิศวกรรมและความปลอดภัยหรือสำนักงานขนส่งจังหวัด
แล้วแต่กรณี ดำเนินการตาม (๒) และเมื่อเห็นว่า
ผู้ได้รับอนุญาตได้ดำเนินการครบถ้วน
ถูกต้องแล้ว ให้ดำเนินการตาม (๔) ต่อไป
 (๔)
รวบรวมข้อมูลที่ได้จาก (๑) (๒) และ (๓) (ถ้ามี) แล้วพิจารณาสรุปผล
พร้อมเสนอความเห็นส่งให้สำนักวิศวกรรมและความปลอดภัย
เพื่อรวบรวมนำเสนอ
คณะกรรมการควบคุมสถานตรวจสภาพรถพิจารณาต่อไป
 กรณีการขอจัดตั้งสถานตรวจสภาพรถในเขตจังหวัดอื่น
นอกจาก
กรุงเทพมหานคร
แต่ได้ยื่นคำขอที่สำนักวิศวกรรมและความปลอดภัย ให้สำนักวิศวกรรมและ
ความปลอดภัยดำเนินการตาม (๑) แล้วสรุปผลและรวบรวมคำขอและเอกสารหลักฐานประกอบ
คำขอส่งให้สำนักงานขนส่งจังหวัดที่ผู้ยื่นคำขอประสงค์จะจัดตั้งสถานตรวจสภาพรถเป็น
ผู้ดำเนินการตาม (๒) (๓) (ถ้ามี) และ (๔) ต่อไป
 ข้อ
๑๐
เมื่อคณะกรรมการควบคุมสถานตรวจสภาพรถ ได้พิจารณาข้อมูลตาม
ข้อ ๙ (๔) แล้วเห็นสมควรอนุญาตให้จัดตั้งสถานตรวจสภาพรถได้ตามที่ยื่นคำขอ
ให้ส่งเรื่องให้
สำนักวิศวกรรมและความปลอดภัยนำเสนอนายทะเบียนกลางเพื่อพิจารณาอนุญาตให้จัดตั้ง
สถานตรวจสภาพรถต่อไป
 เมื่อนายทะเบียนกลางพิจารณาอนุญาตแล้ว
ในกรณีที่เป็นการจัดตั้งสถาน
ตรวจสภาพรถในเขตกรุงเทพมหานคร ให้แจ้งผลการพิจารณาเป็นหนังสือให้ผู้ยื่นคำขอทราบ
พร้อมทั้งให้มาชำระค่าธรรมเนียมใบอนุญาตและขอรับใบอนุญาตจัดตั้งสถานตรวจสภาพรถต่อไป
ในกรณีที่เป็นการจัดตั้งสถานตรวจสภาพรถในเขตจังหวัดอื่นนอกจากกรุงเทพมหานคร
ให้แจ้ง
ผลการพิจารณาเป็นหนังสือให้สำนักงานขนส่งจังหวัดที่ผู้ยื่นคำขอประสงค์จะจัดตั้งสถานตรวจ
สภาพรถทราบ เพื่อแจ้งให้ผู้ยื่นคำขอทราบ
พร้อมทั้งให้มาชำระค่าธรรมเนียมใบอนุญาต และ
ขอรับใบอนุญาตจัดตั้งสถานตรวจสภาพรถต่อไป
 ข้อ
๑๑
เมื่อคณะกรรมการควบคุมสถานตรวจสภาพรถ ได้พิจารณาข้อมูล
ตามข้อ ๙ (๔) แล้วเห็นว่า ไม่สมควรอนุญาตให้จัดตั้งสถานตรวจสภาพรถตามที่ยื่นคำขอ
ให้ส่งเรื่องให้สำนักวิศวกรรมและความปลอดภัย
เพื่อนำเสนอความเห็นพร้อมเหตุผลที่ไม่สมควร
อนุญาตต่อนายทะเบียนกลางเพื่อพิจารณาต่อไป
 เมื่อนายทะเบียนกลางพิจารณาแล้ว
ไม่อนุญาตให้จัดตั้งสถานตรวจสภาพรถ
ตามที่ยื่นคำขอ ให้สำนักวิศวกรรมและความปลอดภัยแจ้งผลการพิจารณาพร้อมเหตุผล
ที่ไม่อนุญาตเป็นหนังสือให้ผู้ยื่นคำขอได้รับทราบ
หรือแจ้งผลการพิจารณาพร้อมเหตุผลที่ไม่
อนุญาตให้สำนักงานขนส่งจังหวัดที่ผู้ยื่นคำขอประสงค์จะจัดตั้งสถานตรวจสภาพรถทราบเพื่อ
แจ้งให้ผู้ยื่นคำขอทราบ แล้วแต่กรณี"
 ข้อ
๔ ให้ยกเลิกความในข้อ ๑๔
ของระเบียบกรมการขนส่งทางบกว่าด้วย
การจัดตั้งสถานตรวจสภาพรถ พ.ศ. ๒๕๔๑
และให้ใช้ความต่อไปนี้แทน
 "ข้อ
๑๔
เมื่อคณะกรรมการควบคุมสถานตรวจสภาพรถได้พิจารณาข้อมูลตาม
ข้อ ๑๓ (๓) แล้ว
ให้สำนักวิศวกรรมและความปลอดภัยนำผลการพิจารณาดังกล่าวเสนอต่อ
นายทะเบียนกลางพิจารณาต่อไป
และเมื่อนายทะเบียนกลางพิจารณาแล้ว เห็นสมควร
 (๑)
อนุญาตให้ต่ออายุใบอนุญาตจัดตั้งสถานตรวจสภาพรถ ได้ตามที่ยื่นคำขอ
ให้ดำเนินการเช่นเดียวกับข้อ ๑๐ วรรคสอง
 (๒)
ไม่อนุญาตให้ต่ออายุใบอนุญาตจัดตั้งสถานตรวจสภาพรถตามที่ยื่นคำขอ 
ให้สำนักวิศวกรรมและความปลอดภัยแจ้งผลการพิจารณาพร้อมเหตุผลที่ไม่ต่ออายุใบอนุญาต
เป็นหนังสือให้ผู้ยื่นคำขอทราบ
หรือแจ้งผลการพิจารณาพร้อมเหตุผลที่ไม่ต่ออายุใบอนุญาตเป็น
หนังสือให้สำนักงานขนส่งจังหวัดที่สถานตรวจสภาพรถนั้นตั้งอยู่ทราบ
เพื่อแจ้งให้ผู้ยื่นคำขอทราบ
ต่อไป แล้วแต่กรณี"
 ข้อ
๕ ให้ยกเลิกความในข้อ ๑๗ และข้อ ๑๘
ของระเบียบกรมการขนส่งทางบก
ว่าด้วยการจัดตั้งสถานตรวจสภาพรถ พ.ศ. ๒๕๔๑
และให้ใช้ความต่อไปนี้แทน
 "ข้อ
๑๗
เมื่อตรวจสอบความถูกต้องของคำขอและเอกสารหลักฐานประกอบ
คำขอแล้วให้ผู้ยื่นคำขอชำระค่าธรรมเนียมใบแทนใบอนุญาต
ในกรณีที่เป็นการจัดตั้งสถาน
ตรวจสภาพรถในเขตกรุงเทพมหานคร ให้นำเสนอนายทะเบียนกลาง
ในกรณีที่เป็นการจัดตั้ง
สถานตรวจสภาพรถในเขตจังหวัดอื่นนอกจากกรุงเทพมหานครให้นำเสนอนายทะเบียน
ประจำจังหวัด เพื่อออกใบแทนใบอนุญาตให้ต่อไป
 ข้อ
๑๘ การออกใบแทนใบอนุญาตจัดตั้งสถานตรวจสภาพรถให้นายทะเบียน
กลางหรือนายทะเบียนประจำจังหวัด แล้วแต่กรณี
ออกใบอนุญาตตามแบบใบอนุญาตฉบับเดิม 
และให้ระบุคำว่า "ใบแทน"
ไว้ที่ด้านหน้าใบอนุญาตด้วย"
 ข้อ
๖ ให้ยกเลิกความในข้อ ๒๑
ของระเบียบกรมการขนส่งทางบกว่าด้วย
การจัดตั้งสถานตรวจสภาพรถ พ.ศ. ๒๕๔๑
และให้ใช้ความต่อไปนี้แทน
 "ข้อ
๒๑
ผู้ได้รับใบอนุญาตจัดตั้งสถานตรวจสภาพรถประสงค์จะขอย้ายสถานที่
จัดตั้งสถานตรวจสภาพรถ ซึ่งมิได้เป็นการย้ายข้ามเขตจังหวัด
ให้ยื่นคำขอตามแบบคำขออื่นๆ 
ของกรมการขนส่งทางบก
โดยให้ชี้แจงเหตุผลและความจำเป็นพร้อมยื่นหลักฐานเกี่ยวกับ
สถานตรวจสภาพรถแห่งใหม่ดังนี้
 (๑)
แผนที่แสดงที่ตั้งสถานตรวจสภาพรถ และแผนผังสิ่งปลูกสร้างภายใน
บริเวณสถานตรวจสภาพรถ โดยมีรายละเอียด ขนาดสัดส่วน
พื้นที่ที่ตรวจสภาพรถ พื้นที่จอดรถ 
แผนผังจราจรและการเข้า - ออกของรถ
และการจราจรภายในบริเวณสถานตรวจสภาพรถ และ
การใช้พื้นที่ร่วมกันกับกิจการอื่น (ถ้ามี)
 (๒)
แบบ ขนาด และรายละเอียดเครื่องตรวจสภาพรถ"


 ให้ไว้
ณ วันที่ ๔ ตุลาคม พ.ศ. ๒๕๔๓
  ปรีชา ออประเสริฐ
  รองอธิบดี
รักษาราชการแทน
 
อธิบดีกรมการขนส่งทางบก


[รก.๒๕๔๓/พ๑๑๗ง/๑๑/๑๕ พฤศจิกายน ๒๕๔๓]

 อัมพิกา/แก้ไข
 ๒๔/๗/๔๔